7. ΝΟΜΟΣ υπ' αριθ. 2855 της 20 Μαΐου/2 Ιουν. 1954 Περί τροποποιήσεως και συμπληρώσεως εργατικών τινων Νόμων. Άρθρ.1.-1.(Προσετέθη παρ. 3 εις το άρθρ. 10 του Π.Δ. της 8/14 Μαρτ. 1930). 2.Κυρούται η υπ' αριθ. 50986/4995/18.8.53 απόφασις του Υπουργού Εργασίας προσωρινής ισχύος. Άρθρ.2.-1.(Αντικαθίσταται η παρ. 5 του άρθρ. 3 του Α.Ν. 539/1945). 2.Δι' αποφάσεως του Υπουργού Εργασίας δημοσιευομένης δια της Εφημερίδος της Κυβερνήσεως, δύναται να συνιστάται λογαριασμός παρά τοις αυτοίς ως άνω Οργανισμοίς αποβλέπων εις την καταβολήν του όλου ή μέρους των επ' ευκαιρία των εορτών Χριστουγέννων και Πάσχα καταβαλλομένων προσθέτων αποδοχών δι' αντιστοίχου απαλλαγής του οικείου εργοδότου. Οι ανωτέρω αναφερόμενοι οργανισμοί είναι το ΙΚΑ, η Εργατ. Εστία, ή άλλοι ασφαλιστ. οργανισμοί ή ίδια Ν.Π.Δ.Δ. Δια της αυτής αποφάσεως θέλουσιν ορισθή της διαχειρίσεως, τρόπου λειτουργίας και εκπληρώσεως των σκοπών του λογαριασμού τούτου, οι πόροι του εξ εισφορών των εργοδοτών και τα της επ' αυτού ασκήσεως υπό του Υπουργού Εργασίας της πολιτειακής εποπτείας και του διαχειριστικού ελέγχου. Άρθρ.3.-Καταργείται το άρθρ. 3 του Νόμ. 5435 της 3/11 Μαΐου 1932 "περί εφαρμογής της Κυριακής αναπαύσεως", εις τα κρεοπωλεία των πόλεων Αθηνών και Πειραιώς και τα Φαρμακεία Θηβών, και καθιερούται ολοκληρωτική Κυριακή αργία εις τα Φαρμακεία της πόλεως Θηβών, πλην του διημερεύοντος Φαρμακείου, όπερ παραμένει ανοικτόν καθ' όλην την ημέραν και την νύκτα. Η υπό του εδαφ. α' παρ. 2 του άρθρ. 3, του Ν.Δ. 2519/53, προβλεπομένη μερική αποζημίωσις του Νόμ. 2112/1920, παρέχεται εις τους υπαλλήλους του τέως Τ.Α.Κ. τους υπηρετούντας εις το Ι.Κ.Α. κατά την δημοσίευσιν του παρόντος και μη αποδεχομένους την μετάταξιν ή ένταξίν των εις το Ι.Κ.Α. και αποχωρούντας της υπηρεσίας εντός διμήνου από της δημοσιεύσεως του παρόντος Νόμου, εφ' όσον έχουσιν οι μεν άρρενες 20ετή τουλάχιστον συντάξιμον υπηρεσίαν, αι δε θήλεις 18ετή τοιαύτην. Άρθρ.4.-1.(Αντικαθίσταται η παρ. 3 του άρθρ. 1 του κωδικοποιουμένου Νόμ. 6011/1934). 2.Καταργείται η παρ. 1 του άρθρ. 2 του ως άνω Νόμου. 3.(Εργάται διφθερών (γουναρικών) της πόλεως Καστοριάς δεν ασφαλίζονται υποχρεωτικώς ούτε εις το Τ.Ε.Β.Ε. ούτε εις το Ι.Κ.Α. καταργουμένης της παρ. 3 του άρθρ. 48 του Ν.Δ. 2698/53). Δια της παρ. 3 άρθρ. 24 Νόμ. 4476 της 29/31 Μαΐου 1965 (τόμ. 15Β σελ. 70, 63) ωρίσθη ότι η διάταξις της ανωτέρω παρ. 3 καταργείται από της πρώτης του μεθεπομένου της δημοσιεύσεώς του μηνός. Άρθρ.5.-(Κατηργήθη δια του εδαφ. δ' παρ. 2 άρθρ. 16 Ν.Δ. 1037/1971, κατωτ. σελ. 237). Άρθρ.6.-Δια Β.Δ/τος, εφ' άπαξ εκδιδομένου  προτάσει του Υπουργού Εργασίας θέλουν κωδικοποιηθή, συμπληρωθή και τροποποιηθή αι διατάξεις των νόμων περί Κυριακής αργίας και χρονικών ορίων εργασίας. Άρθρ.7.-1.Η ίδρυσις Επικουρικών Ασφαλιστικών Ταμείων γίνεται μόνον δια Β.Δ/τος προτάσει του Υπουργού Εργασίας. 2.Προκειμένου περί προσλήψεως Επιμελητών ιατρών εις τα Πανεπιστήμια, ως και προσλήψεως προσωπικού εις τους οργανισμούς Κοινωνικής Πολιτικής, αρμοδιότητος Υπουργείου Εργασίας, δεν ισχύουν αι διατάξεις του Νόμ. 1836/1951. 3.Εξαιρείται της εφαρμογής του Νόμ. 1646/1951 "περί κυρώσεως και συμπληρώσεως του Α.Ν. 1500/50", ο μέχρι της 30 Σεπτ. 1950 λειτουργών παρά τω Υπουργείω Εργασίας λογαριασμός Βελτιώσεως της Κοινωνικής Ασφαλίσεως. Άρθρ.8.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.  